Ды і персанажы дзеі падаюцца не ўзятымі з жыцця, а запазычанымі ў іншых фільмах. Так, напрыклад, галоўны станоўчы герой — звольнены з войска афіцэр-франтавік, што прыйшоў працаваць у міліцыю, — вельмі нагадвае Шарапава з “Месца сустрэчы змяніць нельга”. Не вызначаецца арыгінальнасцю і любоўны трохкутнік, у якім задзейнічаны станоўчы герой, галоўны нягоднік і свавольная мясцовая жанчына. Але, нягледзячы на ўсё сказанае, фільм можа мець поспех у гледачоў і аб’ектыўна спрыяць прэстыжу прафесіі праваахоўніка.